Herfoarme tsjerke (Gerkeskleaster)

De Herfoarme tsjerke oan 'e Poarthoeke yn Gerkeskleaster is in protestanske tsjerke, dy't ûnderbrocht is yn 'e brouwerij fan in earder Sistersjinzerk kleaster. De tsjerke is in ryksmonumint.
 Skiednis 
Mei de reformaasje waard it kleaster Jeruzalim, ien fan Fryslân's grutste kleasters, opheven. De besittings waarden yn 1594 op lêst fan 'e Steaten ferkocht en de gebouwen ôfbrutsen. Allinnich de kleasterbrouwerij bleau stean en it grutste diel dêrfan waard yn 1629 ynrjochte as tsjerke foar it doarp dat by it kleaster ûntstien wie.G. Yedema, 2001 

It eastlike part fan 'e brouwerij waard oant 1871 brûkt as pastory, dêrnei oant 1960 as wente foar de koster en as aula en konsistoarje. De romten fan dat part wurde ferljochte troch grutte, rjochthoekige ramen yn 'e noardlike en súdlike muorre.Side Gerkeskleaster-Strobos Sûnt 2017 is yn it gebou in lyts museum ûnderbrocht fan 'e stifting Historische Kring Gerkesklooster-Stroobos.De Feanster 

De westlike toer fan 'e tsjerke waard yn 1854 oanboud. Yn 'e klokkestoel hinget in klok mei in diameter fan 63 sintimeter, dy't yn 1858 getten waard troch A.H. van Bergen.Rijksmonumenten

Sûnt 2004 makket de tsjerke diel út fan 'e PKN.

 Ynterieur 
It ienfâldige ynterieur fan 'e tsjerke hat in 19e iuwske preekstoel mei klankboerd. De 19e iuwske banken stamme oarspronklik út de tsjerke fan Britswert.  

 Oargel 
Yn 'e tsjerke stiet in oargel út 1975, dat boud is troch de firma Flentrop.Reliwiki

 Pûtto 
By de tsjerke stiet op in sokkel in pûtto, dy't op in lizzend skiep sit. Oer it hoe en wat fan it byldsje is fierder neat bekend.
 Ofbylden 

Kategory:Gerkeskleaster
Kategory:Tsjerkegebou yn Achtkarspelen
Kategory:Ryksmonumint yn Achtkarspelen
Kategory:Bouwurk út 1629
Kategory:Bouwurk út 1854
Kategory:Protestantsk tsjerkegebou yn Nederlân